
ŽEMĖS NUOMOS MOKESČIO PERMOKŲ GRĄŽINIMAS ARBA NETEISINGAI SUMOKĖTŲ MOKESČIŲ GRĄŽINIMAS IR (AR) UŽSKAITYMAS

Paslaugos apibūdinimas
Paslauga teikiama fiziniams ir juridiniams asmenims, norintiems susigrąžinti neteisingai sumokėtus mokesčius ir (ar) juos užskaityti, bei susigrąžinti permokas už žemės nuomą.
Mokesčio permoka arba neteisinga pervesta suma (pervesta ne į tą sąskaitą, sumokėtas ne tas mokestis arba iš viso nepriklausė mokėti) per 30 dienų po rašytinio prašymo gavimo grąžinama į nurodytą sąskaitą banke. Mokėtojo prašymas (priedas) grąžinti žemės nuomos mokesčio permoką turi būti pateiktas iki deklaracijos pateikimo kitam mokestiniam laikotarpiui.
[bookmark: part_53182ba3ffe94b19a453739abb76b6da][bookmark: part_a6f92c3f4f974843b811fc78399dd5ac]Nepateikus prašymo dėl žemės nuomos mokesčio permokos grąžinimo, mokesčio permoka įskaitoma į einamųjų (ar kitų) metų mokestinio laikotarpio žemės nuomos mokesčio dengimą. Jeigu mokėtojas neturi nuomojamų sklypų, siunčiamas mokesčio mokėtojui pranešimas dėl esamos permokos atsiėmimo.
[bookmark: part_092df07411a7497db940b610081e2e26]Kai mokesčio mokėtojui yra apskaičiuoti delspinigiai, pirmiausia iš žemės nuomos mokesčio permokos dengiami delspinigiai ir tik tada grąžinama likusi mokesčio permoka.
[bookmark: part_7605a7a1744a4ebfa4fa08575a8a310f][bookmark: part_081686f0a39b4b2c92776051dc14cd76]Nuomos mokesčio permoka gali būti grąžinta (įskaityta), jeigu ji susidarė ne anksčiau kaip per einamuosius ir prieš juos einančius penkerius kalendorinius metus. Nuomos mokesčio mokėtojo permoka, kuri negali būti grąžinta šiuo pagrindu, nurašoma iš Žemės nuomos apskaitos sistemos.

Paslaugos teikimo proceso aprašymas
1. Paslaugos gavėjas užpildo laisvos formos prašymą (priedas) ir kartu su šiame aprašyme nurodytais dokumentais (jeigu prašymas siunčiamas paštu arba elektroniniu būdu, prie prašymo turi būti pridedamos visų reikiamų dokumentų kopijos, patvirtintos teisės aktų nustatyta tvarka) ir pateikia prašymą paslaugos aprašymo pradžioje nurodytu būdu.
2. Paslaugos vykdytojas teisės aktuose nustatyta tvarka išnagrinėja prašymą ir priima sprendimą arba patenkinti prašymą, arba atmeta prašymą, arba informuoja paslaugos gavėją dėl prašymo papildymo. 
3. Paslaugos vykdytojas, esant teigiamam sprendimui, parengia teisės aktais reglamentuojamus dokumentus dėl mokesčio permokų grąžinimo arba neteisingai sumokėtų mokesčių grąžinimo ir (ar) užskaitymo naujam  mokestiniam laikotarpiui ar, esant neigiamam sprendimui, motyvuotą atsisakymo tenkinti prašymą raštą. 
4. Mokesčio permoka arba neteisinga pervesta suma (pervesta ne į tą sąskaitą, sumokėtas ne tas mokestis arba iš viso nepriklausė mokėti) per 30 dienų po prašymo gavimo grąžinama į nurodytą sąskaitą banke. 
5. Paslaugos gavėjas apie priimtą sprendimą informuojamas prašyme nurodytu būdu ‒ atvykus į Savivaldybės administraciją, registruotu laišku, elektroniniu laišku ar per E. pristatymo informacinę sistemą.

Paslaugos teikimo informacija
Paslauga teikiama neelektroniniu būdu. Paslaugos suteikimo trukmė – 30 dienų. Paslaugos suteikimo kaina – paslauga neatlygintina.

Teisės aktai, reguliuojantys paslaugos teikimą
1. Lietuvos Respublikos Vyriausybės 2002-11-19 nutarimas Nr. 1798 „Dėl nuomos mokesčio už valstybinę žemę“ 
2. Lietuvos Respublikos Vyriausybės 2003-11-10 nutarimas Nr. 1387 „Dėl žemės nuomos mokesčio už valstybinės žemės sklypų naudojimą“ .
3. Kėdainių rajono savivaldybės tarybos 2021-09-24 sprendimu Nr. TS-235 (aktuali redakcija) patvirtintas Valstybinės žemės nuomos mokesčio administravimo tvarkos aprašas.

Informacija ir dokumentai, kuriuos turi pateikti asmuo
1. [bookmark: part_d9ff0fcb455848c894397000eea09788]Prašymą (priedas), kuriame nurodo nuomos mokesčio permokos priežastį.
2. [bookmark: part_39b0038f07cd4fbb9ebd683b6f120350]Banko pavadinimą, sąskaitos numerį, į kurią bus pervesta permoka.
3. [bookmark: part_c41a97746ae54e14a7c39df7e207c103][bookmark: part_337ba880456c4594acd1cf889caee4e9]Kvitus ar pažymas apie sumokėtą mokestį.

Už paslaugos teikimą atsakingų asmenų kontaktai 
Turto valdymo skyriaus vyr. specialistė Alina Melinauskienė, tel. +370 347 69571, el. p. alina.melinauskiene@kedainiai.lt.

Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

